ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ''ሕቶ ስለዝተላዕለ ጥራሕ ዝቕየር ነገር የለን'' ሚኒስቴር ትምህርቲ 26 መስከረም 2017 ምንጪ ስእሊ, Getty Images መግለጺ ስእሊ, ብዘይ ስሩዕ ትምህርቶም ዝተኸታተሉ ምሩቓን ኣብ ናይ መንግስቲ ዩኒቨርሲታት ከየምህሩ ተኣጊዶም። እቲ ሚንስቴር ቤት ዕዮ፡ ቀዳማይ ወይ ድማ ካልኣይ ዲግሪኦም ብምሸታዊ፣ ክረምቲን ርሕቐትን ተኸታቲሎም ዝተመረቑ ተምሃሮ፡ ኣብ መንግስታዊ ዩኒቨርስቲታት ተቖፂሮም ንኸይሰርሑ ካብ ዝኽልክል ፀኒሑ እዩ። ገለ ገለ ዩኒቨርስቲታት ግን ነቲ መምርሒ ንጎኒ ብምግዳፍ ነቶም ምሩቓት ኣብ መንግስታዊ ዩኒቨርስቲታት ብመምህርነት ንምቑፃር ምዝገባ እንተጀመሩ እውን፡ ሚንስቴር ትምህርቲ ግን ናብተን ትካላት ትምህርቲ መአገዲ ደብዳበ ዘርጊሑ ኣሎ። ዮሴፍ ተስፋዬ ኣብ 2009 ዓ.ም እዩ ስሩዕ ብዘይኮነ መርሃ-ግብሪ ካብ ዩኒቨርሲቲ ጎንደር ተመሪቑ። ንሱ፡ "እዚ መምርሒ'ዚ ንሕና ንኸይንቑፀር ዝገብር እኹል ምኽንያት የብሉን። መምዘኒ ክኸውን ዝግብኦ ብቕዓት እምበር መርሃ-ግብሪ ኣይኮነን" ይብል። "ብዘይስሩዕ ተማሂሮም ልዑል ውፅኢት ብምምዝጋብ ዝተመረቑ ተምሃሮ እናሃለው፡ ብስሩዕ መርሃ ግብሪ ስለዝተምሃሩ ጥራሕ ትሑት ውፅኢት ዘለዎም ተምሃሮ እዮም ተረባሕቲ ዝኾኑ ዘለው" ክብል እውን ሓሳቡ ይገልፅ። ኣብርሃም ጌታቸው እውን ስሩዕ ብዘይኮነ መርሃ ግብሪ እዩ ካልኣይ ዲግሪኡ ረኺቡ። "ውሳነ ትምህርቲ ሚንስቴር እቲ ስሩዕ ዘይኮነ መርሃ-ግብሪ ትምህርቲ ዋጋ ከይህልዎ ዝገብር እዩ" ክብል ይነቅፍ። ሚንስትር ዴኤታ እቲ ሚንስቴር ዶክተር ሳሙኤል ክፍሌ ብወገኖም፡ እቲ ውሳነ ብመፅናዕቲ ዝተደገፈን ብርክት ዝበሉ ምኽንያታት ዘለውዎን ምዃኑ ንቢቢሲ ተዛሪቦም። ዶክተር ኣብርሃም ከም ምኽንያት ዘልዕልዎ፡ ምስቲ ስሩዕ እንትነፃፀር ስሩዕ ዘይኮኑ መርሃ ግብሪታት ትምህርቲ ንምክትታል መእተዊ ነጥቢ ምውሓዱን ናይቶም ዘይስሩዓት ሰዓት ትምህርቲ ዝተሓተ ምዃኑን እዮም። እቶም ሚንስትር ዴኤታ ተምሃሮ ንዘልዓልዎም ሕቶታት እንትምልሱ "ሕቶ ስለዝተላዕለ ዝቕየር ነገር የለን" ኢሎም። ፅፈት'ዶ ብዝሒ?
